IT โบรกฯชูฐานะการเงินแกร่ง-คาดปันผลปีนี้สูงถึง 5%แนะซื้อเป้า 6.90 บ.
IT โบรกฯชูฐานะการเงินแกร่ง-คาดปันผลปีนี้สูงถึง 5%แนะซื้อเป้า 6.90 บ.
26 เม.ย. 2561

บล.ฟินันเซีย ไซรัส ระบุในบทวิเคราะห์วันนี้(26เ.มย.)ว่า บริษัท ไอที ซิตี้ จำกัด (มหาชน) หรือ IT แนะนำซื้อ ราคาเป้าหมาย 6.90 บาท คาดกำไรสุทธิไตรมาส 1/61 +9% Q-Q, +145% Y-Y อยู่ที่ 14 ลบ. ซึ่งปกติกำไรไตรมาส 1 จะเป็น Low Season และจุดต่ำสุดของปี แต่ที่ปีนี้ออกสตาร์ทดีเพราะตลาดเกมมิ่งและสามาร์ทโฟนขยายตัวแรง (มาร์จิ้นดีสุดในพอร์ท) ซึ่งล่าสุด Acer ออกโน้ตบุ๊ครุ่น Avengers Infinity War Limited Edition เพื่อเกาะกระแสหนังดัง คาดหนุนงบไตรมาส2/61 โตต่อเนื่อง
PE2018 แค่ 15 เท่า และเมื่อคิดเป็น PEG ยิ่งน่าสนใจเพราะต่ำเพียง 0.4 เท่า น้อยสุดในกลุ่มผู้ขายสินค้าไอที ขณะที่ฐานะการเงินและ Cash Cycle แข็งแกร่งสุด และคาดปันผลปีนี้สูงถึง 5% นอกจากนี้ปิดสมุดผู้ถือหุ้นล่าสุดพบว่ากลุ่มที่เปลี่ยนจากครั้งก่อนคือ NVDR ซึ่งซื้อมากสุดในรอบ 6 ปี ที่ 2.2 ล้านหุ้น